stanford-oval/wikipedia huggingface dataset:
We Are the In Crowd

| We Are the In Crowd |
| --- | --- |
 We Are the In Crowd vuonna 2011
Tiedot
Toiminnassa:  2009–
Tyylilaji:  pop-punk, vaihtoehtorock, pop-rock
Kotipaikka:   Poughkeepsie, New York, Yhdysvallat
Laulukieli:  englanti
Jäsenet:  Taylor Jardine, laulaja   Jordan Eckes, kitaristi/laulaja   Rob Chianelli, rumpali   Cameron Hurley, kitaristi   Mike Ferri, basisti  
Levy-yhtiö:  Hopeless Records, 2009–  
Infobox OKNimi-testi OK: 
We Are the In Crowd on yhdysvaltalainen vuonna 2009 perustettu pop-punkyhtye Poughkeepsiesta, New Yorkista. Yhtyeeseen kuuluvat Taylor Jardine (laulu), Jordan Eckes (kitara/laulu), Mike Ferri (basso), Rob Chianelli (rummut) ja Cameron Hurley (kitara). Yhtye julkaisi debyytti-EP:nsä, Guaranteed To Disagree, 8. kesäkuuta 2010, ja ensimmäisen studioalbuminsa, Best Intentions lokakuussa 2011.
Yhtye teki levytyssopimuksen Hopeless Recordsin kanssa marraskuussa 2009. Samoihin aikoihin julkaistiin yhtyeen ensimmäinen single "For The Win".
Yhtye aloitti ensimmäisen studioalbuminsa äänitykset toukokuussa 2011. Best Intentions -niminen albumi julkaistiin lokakuussa 2011. Se sijoittui Billboard 200 -listalla sijalle 122.
20. elokuuta 2013 yhtye julkaisi ensimmäisen singlen, ”Attention”, toiselta studioalbumiltaan. Lokakuussa 2013 yhtye ilmoitti saaneensa valmiiksi toisen studioalbuminsa. Weird Kids -nimeä kantava studioalbumi julkaistiin 18. helmikuuta 2014.
10. helmikuuta 2016 Kerrang! uutisoi Taylor Jardinen paljastaneen yhtyeen olevan tauolla ja työskentelevänsä uuden projektin parissa muiden We Are the In Crowd -jäsenten kanssa, paitsi Jordan Eckesin.
Lokakuussa 2019 uutisoitiin yhtyeen palaavan esiintymislavoille viiden vuoden tauon jälkeen toukokuussa 2020 Britanniassa järjestettävillä festivaaleilla.
Diskografia > Studioalbumit

| Vuosi | Albumi | Listasijoitukset> Billboard 200 |
| --- | --- | --- |
| 2011 | Best Intentions  Julkaistu 4. lokakuuta 2011  Levy-yhtiö: Hopeless Records | 122  |
| 2014 | Weird Kids  Julkaistu 18. helmikuuta 2014  Levy-yhtiö: Hopeless Records | 29  |
Diskografia > EP:t

Guaranteed to Disagree (2010)
Diskografia > Singlet

”Both Sides Of The Story”
”Lights Out”
”For the Win”
”Never Be What You Want”
”Easy”
”This Isn't Rocket Surgery”
”This Isn't Goodbye, It's brb”
”Rumor Mill”
”On Your Own”
”Kiss Me Again”
”Exits and Entrances”
”Attention”
”The Best Thing (That Never Happened)”
”Long Live The Kids”
”Windows In Heaven”
”Manners”
Aiheesta muualla

We Are the In Crowd MySpacessa
Bahama kesäolympialaisissa 1952

Bahama osallistui Helsingin kesäolympialaisiin 1952. Se oli maan ensimmäinen osallistuminen olympialaisiin. Sitä edusti seitsemän Nassau Yacht Clubin purjehtijaa. Heistä Durward Knowles ja Sloane Farrington olivat aiemmin osallistuneet olympialaisiin Yhdistyneen kuningaskunnan edustajina.
Joukkue > Purjehdus

| Urheilija | Laji | Sija> 1 | Sija> 2 | Sija> 3 | Sija> 4 | Sija> 5 | Sija> 6 | Sija> 7 | Pisteet | Sija |
| --- | --- | --- | --- | --- | --- | --- | --- | --- | --- | --- |
| Kenneth Albury | Finn | DNF | 15 | 10 | 13 | 7 | 8 | 11 | 3209 | 14 |
| Durward Knowles Sloane Farrington | Star | 3 | 6 | 6 | 10 | 2 | 7 | 9 | 4828 | 5 |
| Donald Pritchard Basil McKinney Basil Kelly Godfrey Higgs | 5.5 | 15 | 12 | 13 | 9 | 12 | 16 | 10 | 1529 | 15 |
Käännös suomeksi
Witten

| Witten |
| --- | --- |
 Wittenin kaupungintalo
 vaakuna
 Witten
 Koordinaatit: 51°26′N, 07°20′E 
Valtio:  Saksa
Alue:  Nordrhein-Westfalen
Hallintopiiri:  Arnsberg
Piirikunta:  Ennepe-Ruhr-Kreis
Hallinto:  
 – Pormestari:  Lars König
Pinta-ala:  
 – Kokonaispinta-ala:  72,37 km²
Korkeus:  104 m
Väkiluku (31.12.2022):  95 897
 – Väestötiheys:  1 325 as./km²
 
 www.witten.de 
Infobox OKVirheellinen NIMI-arvo: 
Witten on kaupunki Saksan Nordrhein-Westfalenin osavaltiossa Ruhrin metropolialueen eteläosassa. Kaupungissa oli 96 897 asukasta vuoden 2022 lopussa, ja sen pinta-ala on 72,37 neliökilometriä.
Historiallisissa teksteissä Witten mainittiin ensimmäisen kerran vuonna 1214. Kaupunki rajoittuu Bochumin, Dortmundin, Herdecken, Wetterin, Sprockhoevelin ja Hattingenin kaupunkeihin. Witten tunnetaan varsinkin Witten/Herdecken yliopistosta, joka on Saksan ensimmäinen yksityinen yliopisto.
Ystävyyskaupungit

Beauvais (Ranska), vuodesta 1975
Barking and Dagenham, (Yhdistynyt kuningaskunta), vuodesta 1979
Mallnitz (Itävalta), vuodesta 1979
Lev Hasharonin kaupunginosa (Israel), vuodesta 1979
Wolfen (Saksi-Anhalt, Saksa), vuodesta 1990
Kursk (Venäjä), vuodesta 1990
Tczew (Puola), vuodesta 1990
San Carlos (Nicaragua), vuodesta 1990
Lähde:
Aiheesta muualla

Kuvia tai muita tiedostoja aiheesta Witten Wikimedia Commonsissa
Kaupungin viralliset kotisivut (saksaksi)
Witten/Herdecken yliopiston kotisivut (saksaksi)
Bernardo Rezende

| Mitalit | Mitalit | Mitalit |  |
| --- | --- | --- | --- |
|  Bernardo Rezende vuonna 2003  |  Bernardo Rezende vuonna 2003  |  Bernardo Rezende vuonna 2003  |  |
Maa:  Brasilia
Miesten lentopallo
|  Olympialaiset  |  Olympialaiset  |  Olympialaiset  |  |
|  Hopeaa | Los Angeles 1984 | lentopallo |  |
Bernardo Rocha de Rezende, tunnetaan myös taiteilijanimellä Bernardinho; (s. 25. elokuuta 1959 Rio de Janeiro) on brasilialainen lentopallovalmentaja ja entinen lentopalloilija. Rezende toimi vuodet 2001–2016 Brasilian miesten lentopallomaajoukkueen päävalmentajana ja hänen kaudellaan joukkue voitti muun muassa kaksi olympiakultaa ja kaksi -hopeaa sekä kolme maailmanmestaruutta ja yhden MM-hopean, mikä tekee hänestä kaikkien aikojen menestyksekkäimmän lentopallovalmentajan. Hän on toiminut myös riodejaneirolaisen naisten joukkueen päävalmentajana sekä Brasilian naisten lentopallomaajoukkueen päävalmentajana.
Omalla, vuodesta 1979 vuoteen 1986 kestäneellä peliurallaan Rezende voitti olympiahopeaa vuoden 1984 Los Angelesin kisoista. Rezenden poika Bruno Rezende on nykyisin Brasilian lentopallomaajoukkueen kapteeni sekä olympiavoittaja ja kaksinkertainen olympiahopeamitalisti.
Käännös suomeksi
Wenchang

| Wenchang (kiin>  文昌市, Wénchāng Shì) |
| --- | --- |
 Wenchangin sijainti Hainanin maakunnassa.
 Koordinaatit: 19°37′15″N, 110°45′05″E 
Valtio:  Kiina
Maakunta:  Hainan
Hallinto:  
 – Hallinnon tyyppi:  piirikuntatason kaupunki
Pinta-ala:  
 – Kokonaispinta-ala:  2 485 km²
Väkiluku (2010):  537 426
Aikavyöhyke:  UTC+8
Postinumero:  571300
Suuntanumero(t):  0898
Rekisterikilpi:  琼C
 
 www.wenchang.gov.cn 
Infobox OKVirheellinen NIMI-arvo: 
Wenchang (kiin.: 文昌; pinyin: Wénchāng; Pe̍h-ōe-jī: Bûn-chhiong) on piirikuntatason kaupunki Etelä-Kiinan Hainanin maakunnan koillisosassa. Kaupungin pinta-ala on 2 485 neliökilometriä ja väkiluku 537 426 (vuonna 2010). Kaupungin keskusta sijaitsee linnuntietä noin 85 kilometriä maakunnan pääkaupunki Haikousta kaakkoon.
Hallinnollinen jako

Piirikuntatason kaupunki Wenchang jakautuu kuntatasolla 17 suurkuntaan.
Kaupungin hallintokeskus sijaitsee Wenchengin suurkunnassa.
Galleria

Wenchangin vanhakaupunkia.
Wenchangin puisto.
Kaupungin näkymää.
Aiheesta muualla

Kuvia tai muita tiedostoja aiheesta Wenchang Wikimedia Commonsissa
Official website of the Hainan Government: Wenchang (Arkistoitu – Internet Archive) (englanniksi)
Baptismi Ranskassa

Ranskan baptismi on ranskalainen vapaakirkollinen liike. Baptistisena kirkkokuntana Ranskassa toimii Ranskan evankelinen baptistiliitto, johon kuuluu 115 seurakuntaa ja noin 6 400 jäsentä.
Historia

Baptismi on romaanisissa ja katolissa maissa toiminut muiden vapaaseurakuntaliikkeiden tavoin haastavassa toimintaympäristössä. Merkittävä vaikutus Ranskassa on ollut kuitenkin Robert Haldanella, jonka toiminta ulottui Ranskan kastemielisiin piireihin.
1820- ja 1830-luvuilla sveitsiläiset ja amerikkalaiset lähetyssaarnaajat toimittivat kasteita Ranskassa. Vasta tasavallan ja uskonnonvapauden syntymisen jälkeen 1871 liike saavutti mainittavampaa menestystä. Monet varhaisista baptisteista joutuivat vainojen uhriksi ja saivat vankeusrangaistuksia sekä sakkoja.
1800-luvun loppuun menessä seurakuntia muodostettiin suurimpiin kaupunkeihin kuten Pariisiin, Lyoniin ja Marseilleen. Baptisteihin kuuului tähän mennessä 45 seurakuntaa ja noin 2 000 jäsentä. Liikkeen edistymistä haittasivat kuitenkin teologiset ja henkilökohtaiset ristiriidat.
Ensimmäisen maailmansodan aikana suuri osa Pohjois-Ranskan kirkoista ja seurakuntien omaisuudesta hävitettiin. Toinen maailmansota ja miehitys vaikutti liikkeeseen lamauttavasti. Toisen maailmansodan jälkeen ranskalaiset seurakunnat ovat toimineet yhteistyössä belgialaisten ja ranskankielisten sveitsiläisten kanssa. Ranskan baptismi on ollut hajautuneena kolmeen ryhmään ja ranskalaiset ovat saaneet suuresti avustusta Yhdysvalloista.
Pariisin evankelinen baptistikirkko.
Baptismi Puolassa

Puolan baptismi on puolalainen vapaakirkollinen liike. Baptistisena kirkkokuntana Puolassa toimii Puolan baptistiliitto, johon kuuluu 107 seurakuntaa ja noin 5 500 jäsentä.
Historia

Baptismi levisi varhain Saksasta muulle saksankieliselle väestöalueelle. Vanhan Puolan saksalaisalueilla baptismi levisi 1860-luvulta lähtien. Ensimmäiseen maailmansotaan asti se menestyi lähes yksinomaan saksaa puhuvien kansanryhmien keskellä. Tämä koski sekä Venäjälle että Saksalle kuuluvia osia.
Kun Puola ensimmäisen maailmansodan jälkeen tuli itsenäiseksi valtioksi, koitti suurempi uskonnonvapaus. Samoihin aikoihin baptistiseen liikkeeseen liittyi paljon puolalaisia. Ensimmäisen maailmansodan jälkeen Puolan baptismi oli järjestynyt kolmeen konferenssiin: kahteen saksalaiseen ja yhteen puolalaiseen, jotka muodostivat yhdessä baptistiliiton.
Ennen toista maailmansotaa Puolan baptistien kokonaisjäsenmäärä oli noin 15 000. Puolan baptistit ovat saaneet monivuotista kannatusta eräältä Edinburgin baptistiseurakunnalta sekä eniten Yhdysvaltain baptisteilta.
Varsovan baptistikirkko.
Varsovan teologinen seminaari.
Baptismi Portugalissa

Portugalin baptismi on portugalilainen vapaakirkollinen liike. Baptistisena kirkkokuntana Portugalissa toimii Portugalin baptistikonventio, johon kuuluu 72 seurakuntaa ja noin 4 800 jäsentä.
Historia

Baptismi on romaanisissa ja katolissa maissa toiminut muiden vapaaseurakuntaliikkeiden tavoin haastavassa toimintaympäristössä. Portugalin baptismi alkoi 1880-luvulla ja sen toiminnasta vastasi pitkään yksinomaisesti Brasilian baptistit. Brasilialaiset lähettivät lähetyssaarnajia ja kannattivat saarnaajia ja heidän lähetysasemiaan.
Toisen maailmansodan jälkeen yhdysvaltalainen toiminta aktivoitui Portugalissa. Eritysesti fundamentalistiset liikkeet ovat toimineet Portugalissa ja ylläpitäneet suhteita seurakuntiin.
Alcobaçan baptistikirkko.
Barcelonan yliopisto

Barcelonan yliopiston päärakennus
Barcelonan yliopisto (kat. Universitat de Barcelona, UB; esp. Universidad de Barcelona) on Coimbra-ryhmään kuuluva yliopisto Barcelonan kaupungissa Katalonian itsehallintoalueella Espanjassa. Se on perustettu 3. marraskuuta 1450. Opiskelijota yliopistossa on yli 62 000.
Maailman viidensadan huippuyliopiston Shanghai-yliopistovertailussa Barcelonan yliopisto sai vuonna 2014 sijaluvun 151–200. Se luokiteltiin parhaaksi espanjalaiseksi yliopistoksi.
Aiheesta muualla

Wikimedia Commonsissa on kuvia tai muita tiedostoja aiheesta .
Barcelonan yliopiston viralliset sivut (katalaaniksi), (englanniksi), (espanjaksi)
Baptismi Italiassa

Italian baptismi on italialainen vapaakirkollinen liike. Baptistisena kirkkokuntana Italiassa toimii Italian evankelinen baptistiliitto, johon kuuluu noin 4 400 jäsentä.
Historia

Baptismi on romaanisissa ja katolissa maissa toiminut muiden vapaaseurakuntaliikkeiden tavoin haastavassa toimintaympäristössä. Englantilaiset saarnaajat aloittivat toimintansa Italiassa 1860-luvulla. Italian yhdentymisen jälkeen vuonna 1870 baptistiliike menestyi merkittävästi paremmin. Työhön liittyi tuolloin myös Yhdysvaltain baptistit.
1800-luvun lopuun mennessä seurakuntia oli muodostettu suuriin kaupunkeihin, kuten Roomaan, Bolognaan, Napoliin, Venetsiaan, Milanoon ja Torinoon. Teologinen seminaari aloitettiin vuonna 1901 Roomassa, mutta se lopetettiin 1932. Ensimmäisen maailmansodan jälkeen eteläinen baptistikonventio otti vastuuta Italian seurakuntien auttamisesta.
Uusi teologinen seminaari avattiin 1949 Torinossa. Samaan aikaan avattiin nuorten naisten koulutuslaitos ja lastenkoti Roomaan.
Rovigon baptistikirkko.
Baptismi Norjassa

Norjalainen baptismi on norjalainen vapaakirkollinen liike. Baptistisena kirkkokuntana Norjassa toimii Norjan baptistiliitto, johon kuuluu 104 seurakuntaa ja noin 6 400 jäsentä.
Historia

Baptismi saapui Norjaan vuonna 1857 kun tanskalainen Fredrik Rymker asettui Porsgrunniin Skienin lähelle. Rymker oli Amerikassa kääntynyt ja kastettu merimies. Samaan aikaan ns. lammersilainen liike oli herättänyt huomiota Norjassa. Pappi G. A. Lammers oli hylännyt opin kasteessa tapahtuvasta uudestisyntymisestä ja häntä arvelutti myös kirkon ja valtion väliset siteet. Kesällä 1856 hän ja monet hänen kannattajistaan jättivät valtionkirkon ja muodostivat vapaaseurakunnan. Lammersilainen liike ei ollut pitkäikäinen, mutta raivasi tietä baptismille.
Rymker saapui Norjaan juuri kun kastekysymys oli suuri puheenaihe. Vuonna 1860 muodostettiin kaksi baptistiseurakuntaa, toinen Skienin lähelle ja toinen Larvikiin. Kolmas syntyi Krageröhön vuonna 1862. Näihin aikoihin myös F. O. Nilsson oleskeli ja saarnasi maassa.
Norjan baptismi kehittyi hitaasti, mikä johtui suurelta osin johtajan puuttesta. Vuonna 1863 Rymker jätti paikkansa, mutta maassa toimi toinen saarnja G. Hübert. Englannin baptistit kannattivat Hübertia usean vuoden ajan ja hän muodosti Bergeniin seurakunnan ja rakensi sinne kappelin. Tähän aikaan Ruotsista saapui joitakin saarnaavia maallikkoja, joista tuli myöhemmin liiikkeen pastoreita. Vuoteen 1877 mennessä liikkeen jäsenmäärä oli vain hieman yli 500:n.
Skienin baptistikirkko.
Baptismi Espanjassa

Espanjan baptismi on espanjalainen vapaakirkollinen liike. Baptistisena kirkkokuntana Espanjassa toimii Espanjan evankelisbaptistinen liitto, johon kuuluu 101 seurakuntaa ja noin 11 300 jäsentä.
Historia

Baptismi on romaanisissa ja katolissa maissa toiminut muiden vapaaseurakuntaliikkeiden tavoin haastavassa toimintaympäristössä. Espanjassa erityisesti kolportöörityö raivasi tietä uusille aatteille. Vaikutteet tulivat Englannista ja Yhdysvalloista. Ensimmäiset baptistiset liikkeet syntyivät erityisesti yhdysvaltalaisen saarnatoiminnan kautta.
Ensimmäiset espanjalaiset baptistit kastettiin vuonna 1870 ja he muodostivat Madridiin maaan ensimmäisen baptistiseurakunnan. 1880-luvun alusta lähtien ruotsalaisia baptisteja oli mukana toiminnassa. Ruotsalaisia lähetystyöntekijöitä olivat muun muassa Erik Lund, Juan Uhr, C. A. Haglund sekä Nils Bengtsson.
Eteläinen baptistikonventio otti ensimmäisen maailmansodan jälkeen vastuun Espanjan toiminnasta. Francon hallituksen aikana tämä ja kaikki muukin Espanjan protestanttinen toiminta joutui erittäin vaikeaan toimintaympäristöön.
Malagan baptistiseurakunta.
Bernardo O'Higginsin ritarikunta

Ritarikunnan tunnuksia
Bernardo O'Higginsin ritarikunta (esp. Orden de Bernardo O'Higgins) on chileläinen ritarikunta, joka perustettiin vuonna 1967, kun 11 vuotta aikaisemmin perustetusta ansioritarikunnasta erotettiin O'Higginsin nimeä kantavat kaksi mitaliluokkaa omaksi ritarikunnakseen. Kunniamerkkiä jaetaan ulkomaalaisille tunnustuksena poikkeuksellisista ansioista opetuksen, taiteen, kaupan, teollisuuden, tieteen, humanitaarisen työn ja yhteiskunnallisen yhteistyön saralla. Ritarikunta on järjestyksessään Chilen toiseksi korkein ja sitä jaetaan nykyään harvakseltaan.
Kunnianosoitusta jaetaan viidessä luokassa:
Suurristi
Suurupseeri
Komentaja
Upseeri
Ritari
Bas Jan Ader

Bastiaan Johan Christiaan "Bas Jan" Ader (19. huhtikuuta 1942 - 1975) oli hollantilainen performanssi- ja videotaiteilija, joka asui ja työskenteli Kaliforniassa 12 vuotta. Hän opetti Kalifornian yliopistossa vuoden 1974 alusta lähtien.
Aderin tuotantoon kuuluu muun muassa videoita erilaisista putoamisista ja kaatumisista (Fall I, Los Angeles (1971); Fall II, Amsterdam (1970); Broken Fall (organic) (1971); Broken Fall (geometric) (1971)). Videoteoksessa I'm too sad to tell you (1971) taiteilija itkee.
Ader katosi vuonna 1975 purjehtiessaan Atlantin yli. Purjehduksen piti olla kolmiosaisen In Search of the Miraculous -teoksen keskimmäinen osa. Aderin mukaan häneltä kuluisi matkaan 60-90 päivää. Puoli vuotta matkallelähdön jälkeen Aderin vene löydettiin tyhjänä Irlannin rannikolta.
Aiheesta muualla

Bas Jan Ader, virallinen sivu
Bergin vankila

Vankila vuonna 2007.
Bergin vankila (norj. Berg fengsel, virallisesti Søndre Vestfold fengsel, Berg avdeling) on Tønsbergin kunnassa Norjassa sijaitseva avovankila. Siellä on tilaa 48 vangille. Saksalaiset miehittäjät perustivat Bergin vankileiriksi vuonna 1942, ja sieltä lähetettiin 227 juutalaista Saksan keskitysleireille. Heistä vain seitsemän selvisi hengissä. Sodan jälkeen Bergistä tehtiin pakkotyöleiri, johon vangittiin maanpetoksesta tuomittuja. Tämän jälkeen Berg toimi pari vuosikymmentä nuorisovankilana. Nykyinen vankila perustettiin vuonna 1975.
Von Willebrand -tekijä

| --- | --- |
Von Willbrand -tekijä

Ihmisen vWF A3-domeeni (PDBID: 1ATZ)
Tunnisteet
Tietokannat
Entrez: 7450
OMIM: 613160
UniProt: P04275
Von Willebrand -tekijä (lyhenne vWF) on muun muassa ihmisten veressä oleva veren hyytymiseen osallinen glykoproteiini. Se ei ole entsyymi. Von Willebrand -tekijät tuottavat kovalenttisia vWF-pareja. Yksittäisen vWF:n massa on 220 kDa ja parien 540 kDa. Parit tuottavat vereen keskenään kovalenttisia ketjuja, joissa on enintään noin 80 vWF-yksikköä, jolloin ketjun massa on noin 20 000 kDa.
VWF-ketjut suojaavat tekijöitä VIII veren hajottavilta entsyymeiltä. VWF:t myös ankkuroivat "köysinä" verihiutaleita verisuonen vauriokohdassa paljastuneisiin tietynlaisiin kalvoproteiineihin ja kollageeneihin. Ankkurointi on nopeaa ja tapahtuu verihyytymän muodostuksessa hyvin varhaisessa vaiheessa, mutta sidokset ovat heikkoja ja korvautuvat pian vahvemmilla sidoksilla. Hiutaleet tarttuvat toisiinsa vauriokohdassa tuottaen verenvuotoa estävän tulpan. Tulpan muodostukseen osallistuu tosin myös fibriini.
VWF:n heikkotoimisuus aiheuttaa von Willebrandin taudin eri muotoja.
Geeni

Ihmisillä vWF:n geeni on VWF. Se on kromosomissa 12 kohdassa 12p13.31. Geenin pituus on noin 178 kiloemäsparia (kbp). Siinä on 51 intronia ja 52 eksonia. Eksonien pituus on vaihtelee 40 bp ja 1.4 kbp välillä – eksoni numero 28 on pisin. Geeni koodaa 8.7 kbp mRNA:ta, joka koodaa 2813:ää aminohappoa.
Eksoni(t) numero (osa eksoneista koodaa päällekkäisiä alueita)
3–10 koodaavat D1 proteiinidomeenia
11–17 koodaavat D2:ta
18–20 koodaavat D':tä
20–28 koodaavat D3:a
28 koodaa A1:tä ja A2:ta
28–32 koodaavat A3:a
35–39 koodaavat D4:ää
40–42 koodaavat B1:tä, B2:ta ja B3:a
42–48 koodaavat C1:tä ja C2:ta
49–52 koodaavat CK:ta (kysteiinisolmu, eng. Cysteine Knot)
Rakenne

Ihmisissä vWF:ssä on translaation jälkeen 2813 aminohappoa (AH). Tässä on N-terminaalinen 22 AH:n signaalisekvenssi, jolla se ohjautuu solulimakalvostoon. Sekvenssi poistuu tämän jälkeen ja vWF glykosyloituu eli vWF on glykoproteiini. VWF:ssä on tämän jälkeen 14 proteiinidomeenia ja sen massa on 260 kDa. Domeenit N-terminaalista C-terminaaliin lukien ovat:
VWF:t tuottavat usean vWF:n kovalenttisia ketjuja eli multimeerejä. Ketjun muodostuessa kustakin vWF:stä poistuu 741 AH:n pätkä, joka kattaa D1- ja D2-domeenit. Kuhunkin ketjun vWF:ään jää siten 2 050 AH:ta. Multimeerit muodostuvat pareittain: 2 vWF:n CK-domeenia liittyy kohdakkain disulfidisidoksella. Dimeerit liittyvät toisiin dimeereihin D3-domeenien välisin disulfidisidoksin. VWF:ien määrä ketjussa on siis vähintään kaksi ja veriplasmassa pituus on enintään noin 80. Näiden massat ovat vastaavasti 540 kDa ja 20 000 kDa. Veressä suuret ketjut ovat normaalisti kiertyneet pallomaisiksi mytyiksi kuitumaisten rakenteiden sijaan.
Toiminta

Ihmisillä vWF-multimeerejä muodostuu muun muassa verisuonten endoteelisoluissa, joissa ne varastoituvat Weibel-Paladen kappaleisiin. VWF:iä muodostuu myös megakaryosyyteissä. Nämä kehittyvät verihiutaleiksi, joissa vWF:t varastoituvat alfa-kalvorakkuloihin (jyväsiin). Multimeerejä vapautuu vereen hiutaleista ja endoteelista. Veriplasmassa multimeerien puoliintumisaika on noin 12 tuntia ja pitoisuus 10 µg/ml.
Ihmisissä vWF-multimeereillä on 2 pääroolia:
1. VWF-multimeerien D'- ja osin D3-proteiinidomeenit sitovat veressä tekijöitä VIII suojaten niitä ennenaikaiselta proteiini C -välitteiseltä hajotukselta pidentäen siten VIII:n puoliintumisaikaa veressä.
2. Verihiutaleiden pinnalla on GPIb-IX-V-komplekseja (glykoproteiini Ib, glykoproteiini IX, glykoproteiini V) ja GPIIb-IIIa-komplekseja (glykoproteiini IIb, glykoproteiini IIIa). Verisuonten vauriokohdista paljastuu myös kollageenia. Hiutaleiden liitos vauriokohtaan tapahtuu aivan aluksi näiden kompleksien ja verestä tulleiden vWF-multimeerien välille. Multimeerit ovat veressä pallomaisina myttyinä, jotka aukeavat kuitumaisemmiksi verisuonivaurion aiheuttaman leikkausjännityksen takia. Tällöin multimeereistä paljastuu sitoutumispaikkoja komplekseille. VWF-multimeerit siis toimivat hiutaleiden ja endoteelin kompleksien välisinä "köysinä". Samanlaisia sidoksia muodostuu myös hiutaleiden ja kollageenien välille vWF-välitteisesti. VWF:n liitos GPIb-IX-V-kompleksiin saa kunkin hiutaleen vapauttamaan kompleksin kautta välittyvän signaalin ansiosta paikallisesti muiden hiutaleiden aktivaatiota edistäviä kalsiumioneita.
VWF:n
A1-domeeni sitoutuu GPIb-IX-V-kompleksin GPIb:hen
C1-domeeni GPIIb-IIIa:han
A1- ja A3-domeenit sitoutuvat tyypin I, III ja IV kollageeneihin
VWF-välitteiset sidokset ovat kuitenkin heikkoja. Niiden muodostumisen jälkeen vauriokohdassa paljastunut kollageeni sitoutuu hiutaleen pinnan kollageenireseptoreihin muodostaen vahvempia sidoksia kuin nopeammin vaikuttavat vWF:t. Kalsiumin aktivoimat hiutaleet liittyvät toisiinsa vauriokohdassa alkaen muodostaa kohtaan verenvuotoa estävää tulppaa. Hiutaleiden lisäksi hyytymiseen osallistuu samanaikaisesti fibriini.
Vauriokohdan endoteelisolujen pinnalla on ADAMTS13-proteaaseja, jotka pilkkovat endoteelista vapautuneita vWF-multimeerejä pienemmiksi pätkiksi vWF:ien A2-domeenien Y1605-M1606 kohdalta. Lyhyemmät multimeerit toimivat heikommin hyytymisessä. Tämä estää liian tehokasta hyytymistä eli veritulpan muodostumista. A2-domeeni paljastuu pilkkoutumiselle kuitenkin vain kyllin suuressa leikkausjännityksessä, jossa vWF-multimeerit aukeavat. Tromboottinen trombosytopeeninen purppura voi ilmetä ADAMTS13:ien vajaatoiminnan takia.
Mutaatiot

VWF:ää koodaavan geenin mutaatiot voivat heikentää vWF:n toimintaa. Tällaiset mutaatiot aiheuttavat von Willebrandin tautia, jolla on useita eri tyyppejä. Mutaatiot ovat noin 80 prosentissa tautitapauksista vWF:n 2A-proteiinidomeenissa.
VWF-multimeeri. Valkoiset: A1 ja A2. Purppura: A3. Vaaleansiniset: CK.
When the Sun Goes Down

| ”When the Sun Goes Down” Arctic Monkeys |
| --- | --- | --- |

Singlen tiedot
 Albumilta: Whatever People Say I Am, That's What I'm Not
 Julkaistu: 16. tammikuuta 2006
 Tuottaja(t): Jim Abbiss
 Tyylilaji: indie rock, garage rock, post-punk revival
 Kesto: 03.20
 Levy-yhtiö: Domino
Arctic Monkeysin muut singlet
| ”I Bet You Look Good on the Dancefloor” 2005 | ”When the Sun Goes Down” 2006 | ”Leave Before the Lights Come On” 2006 |
When the Sun Goes Down on englantilaisen indie rock -yhtye Arctic Monkeysin kappale. Se julkaistiin toisena singlenä yhtyeen debyyttialbumilta Whatever People Say I Am, That's What I'm Not. Julkaisun myötä kappale nousi Britannian singlelistan kärkeen.
Kappaleen nimi oli alun perin ”Scummy”. Se kertoo prostituutiosta Neepsendin alueella Sheffieldissä.